任關佩英

任關佩英係香港前公務員同官，做過運輸署署長、廉政專員同前環境食物局局長，外號「鐵蝴蝶」。佢喺香港出世，籍貫廣東南海，喺嘉諾撒聖心書院畢業，1969年香港大學英國語言文學系畢業，同年加入香港政府做政務官。

2000年1月1號，佢出任嗰陣時新成立嘅環境食物局局長。任內政績包括推行全港性嘅廢物回收計劃。2002年7月1號，香港政府推行「高官問責制」，佢提早退休，離開公務員隊伍。環境食物局亦被分拆咗去另外兩個決策局—衛生福利及食物局同環境運輸及工務局。

任關佩英喺2002年獲頒授金紫荊星章，2003年7月獲委任做非官守太平紳士。

任關佩英老公任錦漢係任志剛堂阿哥，亦係美國艾默生電氣公司亞太區總部企業項目及服務總裁。

攷

類:前香港公務員
祖籍南海
嘉諾撒聖心書院舊生
香港大學舊生
前香港政府官員
廉政專員 (香港)
佩英